Kivirikuliste (Saxifragaceae) sugukonda kuuluv suurepärane varjuaia püsik. Pooligihaljad juurmised veidi punakad lehed on 5-10cm pikkused ja ümarsüdajad hambulised. Pisikesed õied on kreemvalged kellukjad, väiksed, paiknevad pikkadel püstistel õisikuvartel. Edeneb hästi viljakal, huumuserikka pinnasega poolvarjulisel kasvukohal. Annab üsna hästi ka isekülvi. Suurepärane pinnakattte taim. Sobib kasutamiseks hämarate pargisoppide ja koduaia nurkade elustamiseks. Talub suurte puude juurekonkurentsi võrdlemisi hästi. Paljundada saab kevadel jagamisega või seemnetega. Lausistutusel arvestada 7 taime ruutmeetrile.
#000001